Црква „Воведение на Пресвета Богородица“ - Черешово (Драмско)

Воведение на Пресвета Богородица () — црква во селото Черешово, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1835 г. според подоцнежен натпис, поставен на местото на постариот натпис над јужниот влез. Градбата е трикорабна базилика со дрвен покрив и женска црква. Има впечатлива камбанарија, изработена од делкан гранит. Според натписот на третиот кат, таа е направена од месни мајастори во 1881 г. Ѕвоната се направени во 1832 г. Според легендата, жените на Черешово го собрале сет свој накит и откупиле друг од околните села за тие да се излеат.

Внатре има извесни икони во уникатен стил. На таванот над средишниот кораб е претставен Седржител. Забележителни се и владичкиот престол и амвонот. Иконата на владичкиот престол е донесена од грчките доселеници од Мала Азија; дело е на Кирјаз од Енос (Енез) и изработена во 1812 г. Според Георги Стрезов во 1891 г. во црквата се служело и на словенски и на грчки.

На многу од преносливите икони има траги од стари кирилски натписи.

 Поврзано 
 Зихненско-неврокопска епархија

 Наводи 

Воведение, Черешово
Воведение, Черешово
Категорија:Појавено во 1835 година